vnews - Inter School 3X3 basketball mubaaraathugai baiverivumuge furusathu hulhuvaalaifi\nބާސްކެޓް: އިންޓަ ސްކޫލް3އޮން3ޗެމްޕިއަންޝިޕްގައި ބައިވެރިވާން ފުރުސަތު ހުޅުވާލައިފި\nމިމަހު 27 ވަނަ ދުވަހު ފެށުމަށް ހަމަޖެހިފައިވާ ފަސް ވަނަ އިންޓަ ސުކޫލް ތުރީ އޮން ތުރީ ބާސްކެޓްބޯޅަ މުބާރާތުގައި ބައިވެރިވުމުގެ ފުރުސަތު ހުޅުވާލައިފި އެވެ.\nއެމްބީއޭއިން ބުނީ، މިމުބާރާތުގައި ބައިވެރިވާ އެދޭ ސުކޫލްތަކަށް މިއަދުން ފެށިގެން މިމަހުގެ 23 ވަނަ ދުވަހުގެ ނިޔަލަށް އެފުރުސަތު ހުޅުވާލާފައިވާ ކަމަށެވެ. އަދި މުބާރާތުގައި ބައިވެރިވާން ބޭނުންވާ ސުކޫލްތަކުން، ބައިވެރިވާ އުމުރުފުރާ އެނގޭގޮތަށް ޓީމް ލިސްޓު މިމަހުގެ 23 ވަނަ ދުވަހުގު މެންދުރު 2:00 ގެ ކުރިން ހުށަހެޅުމަށް ވެސް އެމްބީއޭއިން މައުލޫމާތު ދެއެވެ.\nއެމްބީއޭއިންބުނީ، މުބާރާތުގެ ގަވާއިދާ ޓީމް ލިސްޓު ހުށަހަޅާ ފޯމްގެ އިތުރުން މުބާރާތުގެ މައުލޫމާތު އެއެސޯސިއޭޝަނުން ލިބޭނެ ކަމަށެވެ. އަދި މިއަހަރުގެ މުބާރާތް ހުޅުވާލާފައި ވަނީ 14 އަހަރުން ދަށުގެ އަންހެން އަދި ފިރިހެން ބަޔަށާއި، 16 އަހަރުން ދަށުގެ އަންހެން އަދި ފިރިހެން ބައި ހިމެނޭ ގޮތައް ކަމަށް ވެސް އެމްބީއޭއިން މައުލޫމާތު ދެއެވެ.\nމިދިޔަ އަހަރު ބޭއްވި މި މުބާރާތުގެ 14 އަހަރުން ދަށުގެ ފިރިހެން ބައިގެ ޗެމްޕިއަންކަން ތާޖުއްދީން ސުކޫލް ހޯދިއިރު، 14 އަހަރުން ދަށުގެ އަންހެން ބައިގެ ޗެމްޕިއަންކަން ހޯދީ އިސްކަންދަރު ސުކޫލެވެ. އަދި 16 އަހަރުން ދަށުގެ ފިރިހެން ބައިގެ ޗެމްޕިއަންކަން ދަރުމަވަންތަ ސުކޫލް ހޯދިއިރު، 16 އަހަރުން ދަށުގެ އަންހެން ބައިގެ ޗެމްޕިއަންކަން ހޯދީ އިމާދުއްދީން ސުކޫލެވެ.\nމިއަހަރުގެ މުބާރާތުގެ ހުރިހާ މެޗެއް ވެސް ކުޅުމަށް ހަމަޖެހިފައި ވަނި ޒުވާނުންގެ މަރުކަޒުގެ އެތެރޭ ކޯޓުގައެވެ.


އާރޓިކަލްކިޔުމަށް ހޭދަވާނެކަމަށް ބެލެވެނީ :0މިނެޓް, 52 ސިކުންތު\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް،ކުޅުދުއްފުށި ސިޓީގައި ތަރައްޤީކޮށްފައިވާ ފުޓްބޯޅަދަނޑު ރަސްމީގޮތުން ހުޅުވައިދެއްވައިފިއެވެ.\nރައީސުލްޖުމްހޫރިއްޔާ މި ދަނޑު ހުޅުވައިދެއްވީ ކުޅުދުއްފުށި ސިޓީގައި މިކަމަށްޓަކައި މިއަދު ހަވީރު ބޭއްވި ރަސްމިއްޔާތުގައެވެ. އަދި ދަނޑު ހުޅުވުމަށްފަހު ޤައުމީ ޓީމާ ކުޅުދުއްފުށީގެ ޒުވާނުންގެ ޓީމެއް ބައްދަލުކުރި އެކުވެރިކަމުގެ ފުޓްބޯޅަ މެޗްވެސް ރައީސުލްޖުމްހޫރިއްޔާ ބައްލަވާލެއްވިއެވެ. މި މެޗް6ލަނޑު ސުންލަނޑުން ކާމިޔާބުކުރީ ޤައުމީ ޓީމެވެ.\nކުޅުދުއްފުށި ސިޓީގެ ކުރީގެ ފުޓްބޯޅަ ދަނޑު ޓާފް އަޅައި ޒަމާނީ ފެންވަރަށް ތަރައްޤީކޮށްފައި ވާއިރު، ދަނޑުގެ ސަބްބޭސް ގެ މަސައްކަތް ހަވާލުކޮށްފައި ވަނީ އާރު.ކޭ.އެލް ގުރޫޕް ޕްރައިވެޓް ލިމިޓެޑާއެވެ. އަދި ޓާފް އެޅުމުގެ މަސައްކަތް ހަވާލުކޮށްފައިވަނީ ވެލޯސިޓީ ސްޕޯޓްސް އިކުއިޕްމަންޓާއެވެ.\nރައީސުލްޖުމްހޫރިއްޔާ ކުޅުދުއްފުށި ސިޓީއަށް ކުރައްވާ މި ދަތުރުފުޅަކީ ޒުވާނުންގެ ދުވަހުގެ ރަސްމީ ހަރަކާތްތަކުގައި ބެރިވެރިވެ ވަޑައިގެންނެވުމަށް ކުރައްވާ ދަތުރުފުޅެކެވެ. މިދަތުރުފުޅުގައި އެމަނިކުފާނުގެ އަރިހުގައި ކެބިނެޓް މިނިސްޓަރުންނާ ސަރުކާރުގެ ބައެއް މުއައްސަސާތަކުގެ އިސްވެރިން ބައިވެރިވެވަޑައިގަންނަވައެވެ.\n23 އޮކްޓޯބަރ 2021


އެމްއެމްޕީއާރުސީގެ ކޮރަޕްޝަން ފައިސާ ލިބިފައިވާ މެމްބަރުންގެ ނަން...\n19 ވަނަ ރައްޔިތުންގެ މަޖިލީހުގެ 16 މެންބަރަކާއި 18 ވަނަ ރައްޔިތުންގެ މަޖިލީހުގެ 42 މެންބަރަކު ޚިޔާނާތުގެ ފައިސާގައި ޖެހުނު ކަމަށް ތުހުމަތު ކުރެވޭ\nދައުވާ ކުރެވޭ ފަދަ ހެއްކެއް ނުލިބޭ ނަމަ އެކަން ނުކުރާނެ\nރަނގަޅު މުއާމަލާތް ކޮށްފައި ތިބި ފަރާތްތައް އެބަހުރި\n5 ޖުލައި 2020 | އާދީއްތަ 14:40\nއެމްއެމްޕީއާރުސީ ހިޔާނާތުގެ ފައިސާއިން މެމްބަރުންނަށް ރިޝްވަތު ދިނުމުގެ ތުހުމަތުކުރެވޭ\nއެމްއެމްޕީއާރުސީގެ ހިޔާނާތުގެ މައްސަލައިގައި ޝާމިލްވާ ފަރާތްތައް ދެނެގަނެ ރައްޔިތުންގެ ފައިސާއިން ހިޔާނާތްތެރިވި މީހުން ގާނޫނޫގެ ކުރިމައްޗަށް ގެންނާނެކަމުގެ ވައުދަކީ އިންތިހާބު ދުވަސްވަރުގައި އެންމެ އަޑުހަރުކޮށް ދެކެވެނު އެއް ވާހަކައެވެ. ސަރުކާރަށް ދެ އަހަރު ވާން ކާރިވެފައިވާއިރު، މި މައްސަލަތަކުގައި އެކަށީގެންވާ ކުރިއެރުމެއް ލިބިފައިވާކަމަށް ގަބޫލު ކުރަން ދައްޗެވެ.\nރައްޔިތުންގެ މަޖިލީހުގެ ރައީސް އަދި އެމްޑީޕީގެ ރައީސް ވިދާޅުވި ގޮތަށް، ހަމައެކަނި ކުރީގެ ރައީސް އަބްދުﷲ ޔާމީންގެ މައްޗަށް ޝަރީއަތެއް ހިންގި ޖަލަށް ލެވުމަކުން އިންސާފު ލިބުނު ކަމުގައި ނުބެލެވޭނެއެވެ. ހަމަ ޔަގީނުން ވެސް އެ ހުރިހާ ފައިސާއެއް ލިބުނީ ރައީސް ޔާމީންއަށް އެކަނި ނޫންކަން ކަށަވަރެވެ. މިކަމާއި ގުޅިގެން ދުރުނޫން މާޒިގައި ދެކެވިފައި ހުރި ވާހަކަތަކުން ފަށަމާ ހިނގާށެވެ.\nފުލުހުންނާއި އެންޓި ކޮރަޕްޝަން ކޮމިޝަން އަދި އެސެޓް ރިކަވަރީ ކޮމިޝަނުން މިދިޔަ އަހަރުގެ އޮކްޓޫބަރު މަހު ބޭއްވި ނޫސްވެރިންގެ ބައްދަލުވުމުގައި ވަނީ 19 ވަނަ ރައްޔިތުންގެ މަޖިލީހުގެ 16 މެންބަރަކާއި 18 ވަނަ ރައްޔިތުންގެ މަޖިލީހުގެ 42 މެންބަރަކު ޚިޔާނާތުގެ ފައިސާގައި ޖެހުނު ކަމަށް ތުހުމަތު ކުރެވޭ ކަމަށް ބުނެފައެވެ. ނަމަވެސް އެއީ ކޮން މެންބަރުންނެއް ކަމެއް އަދި މިހާތަނަށް ހާމަކޮށްފައެއް ނުވެއެވެ. އޭރު ވެސް ބުނަމުން އައީ އެ މައްސަލަ އިތުރަށް ތަހުގީގުކުރަމުން އަންނަ ކަމަށެވެ.\nއިންސާފުގެ ވާހަކަ ދެކެވޭއިރަށް ރައްޔިތުން ސުވާލު އުފައްދަނީ މިހުންނަ ކަންތައްތަކާއި ގުޅިގެންނެވެ. ރައްޔިތުން ދެކޭ ގޮތުގައި އެ މައުލޫމާތު ހާމަކުރެވެން ވާނެއެވެ. ތަހުގީގު ފުރިހަމަކުރުމަށް ފަހު ނޫނީ މި މައުލޫމާތު ހާމަކުރެވެން ނެތީ، މި ފައިސާ ދައުރުވީ ގޮތަށް ބަލާއިރު އޭގެ ތެރޭގައި ސައްހަ މުއާމަލާތްތަކެއް ކޮށްފައިވާ ފަރާތްތަކެއް ހިމެނޭތީ ކަމަށް ސަރުކާރުން ވަނީ ހާމަކޮށްފައެވެ.\nމެމްބަރުން ކޮށްފައިވަނީ ކޮންކަހަލަ މުއާމަލާތެއްތޯ ބަލާއިރު، މި ބުނާ ސައްހަ މުއާމަލާތްތަކުގެ ތެރޭގައި ވިޔަފާރީގެ ބޭނުންތަކަށް އެ ފައިސާއިން ރަނގަޅު މުއާމަލާތް ކުރުމަށް ފަހު، ދައްކަންޖެހޭ ޓެކްސްގެ ފައިސާ ދައްކާފައިވާ ފަރާތްތައް ހިމެނެއެވެ. އޭގެ ތެރޭގައި އެ ފައިސާއިން ޑޮލަރު މާރުކޮށް ކުރި ވިޔަފާރީގެ މުއާމަލާތްތަކާއި އެ ފައިސާއިން ކުރި ކަންތައްތަކާއި އެ ފައިސާ މާރުކޮށް ކުރި ވިޔަފާރިއަށް ބާރުދޭ ލިޔެކިޔުން އެބަހުރި ކަމަށްވެއެވެ. މިއީ ކަމާބެހޭ އިދާރާތަކުން ފާހަގަކުރާ، "ހެޔޮ ނިޔަތުގައި" އެމްއެމްޕީއާރްސީގެ ފައިސާއިން މުއާމަލާތް ކޮށްފައިވާ ފަރާތްތަކެވެ.\nހިޔާނާތުގެ ލިސްޓުގައި ތަފާތު ސިޔާސީ ވެރިން ހިމެނޭ އިރު އޭގެ ތެރޭގައި އެމްޑީޕީ، ޕީޕީއެމް، ޑީއާރްޕީ އަދި ތަފާތު ސިޔާސީ ވިސްނުމަށް ނިސްބަތްވާ ބޭފުޅުންވެސް ހިމެނޭ ކަމަށް މިހާރުގެ ޕްރޮސިކިއުޓަރ ޖެނެރަލް ވަނީ ވިދާޅުވެފައެވެ. އޭގެ ތެރޭގައި މިހާރުގެ މެމްބަރުންނާއި ކުރީގެ މެމްބަރުންވެސް ހިމެނޭ ކަމަށް ޕީޖީ ޝަމީމް ވިދާޅުވެފައިވާއިރު، ސާބިތުކުރެވޭ ވަރަށް ހެކިހުރެ އަދި އެކަމުގައި ގޯހެއް އޮތްކަން ގަބޫލުކުރެވޭ ކަމުގައި ވާނަމަ، މިހާރުގެ މިނިސްޓަރަކަސް، މަޖިލިސް މެމްބަރަކަސް ދައުވާ ކޯޓަށް ހުށަހަޅާނެ ކަމަށް ވިދާޅުވެފައެވެ.\nމިކަމުގައި ކުރީގެ ސަރުކާރުގެ ބަޔަކަށް ވިޔަސް އަދި މި ސަރުކާރުގެ ބަޔަކަށް ވިޔަސް އިސްތިސްނާ ކުރުމެއް ނޯންނާނެ ކަމަށާއި، ދައުވާ ކޯޓަށް ހުށަހެޅުމަށް ޖެހިލުން ނުވާނެ ކަމަށް ޕީޖީ ވަނީ ވިދާޅުވެފައެވެ. އަދި މައްސަލައިގައި ސަރުކާރުން ނުވަތަ އެހެންވެސް ގޮތަކުން އެއްވެސް ނުފޯޒެއް ފޯރުވާނަމަ، މަގާމުން އިސްތިއުފާ ދެއްވާނެ ކަމުގެ ޔަގީންކަން ވެސް ޕީޖީ ވަނީ ތަކުރާރުކޮށް ދެއްވާފައެވެ.\nމިކަމުގައި ބަޔަކު ނުރުހުނަސް އެއިރު ކަންތައް ކުރި ގޮތާއި މިހާރާއި ހާސްބައި ތަފާތޭ ބުންޏަސް ދޮގަކަށް ނުވާނެއެވެ. ރައީސް ޔާމީންގެ ދައުރުގައި ހިންގި ގިނަ ކަންތައްތަކެއް ފޮރުވުމުގައި އަދި ދައުވާ ކުރުމުގައި ވަކި ކޮޅަކަށް ޖެހޭކަމަށް ތުހުމަތު ކުރެވުނު ކުރީގެ ޕްރޮސިކިއުޓަރ ޖެނެރަލް އައިޝަތް ބިޝާމްގެ ސިޔާސަތުތައް އެހާމެ ތަފާތެވެ. ހެއްކަކަށް އެމްއެމްޕީއާރުސީގެ ހިޔާނާތުގައި ދައުވާކުރެވޭ ވަރަށްވެސް މަސައްކަތް ނުކުރެވުން ހިމެނެއެވެ.\nމިހާރު މި މައްސަލައިގެ ތަހުގީގުތައް ބާރު ސްޕީޑުގައި ކުރިއަށް ނުދާނަމަ، ރައްޔިތުން ކަންބޮޑުވާނެއެވެ. ހިޔާނާތްތެރިވީ ރައްޔިތުންގެ ފައިސާއަށެވެ. ހިޔާނާތްތެރިވީ އެތައް ދިވެހި ދަރިންނެއްގެ މުސްތަގުބަލުގެ ތަރައްގީއަށް ހަރަދުކުރަން ހުރި، ދިވެހި ދައުލަތުގެ ފައިސާއަށެވެ. ސައްހަ މުއާމަލާތްތަކެއް ކުރެވިގެން އެއް ބަޔެއްގެ ނަން ހާމަނުކުރެވެނީނަމަ، އެ ބަޔަކު ދެނެގަނެ ވަކި ކުރުމަށް ފަހު، ސައްހަ ނޫން މުއާމަލާތް ކުރި ބަޔަކު ވަކިކުރަން ވެއްޖެއެވެ. ރައްޔިތުންގެ އެއަކަށް އަމަލުކުރުން ލާޒިމް ގާނޫނުތައް ހަދާ މަޖިލިހުގައި، ރައްޔިތުންނަށް އެވަރުގެ ބޮޑު ހިޔާނާތެއް ވެފައި ތިބި ހަމަ އެކަކުވެސް، އެ މަޖިލިހުގައި އިތުރު އެންމެ ހިނދުކޮޅަކު ވެސް ހުންނަން ހަމަ އެކަކުވެސް ބޭނުން ނުވާތީއެވެ.\nމިޝްކާގެ މަރުގެ މައްސަލައިގެ ރިޕޯޓު މިހާރު އޮތީ ފައިނަލައިޒް ކުރެވިފައި – ޑރ. ނަޒްލާ\n5 ޖުލައި 2020 | އާދީއްތަ 22:05\nޙެޔޮނިޔަތާއި ގަވައިދުވެސް އޮޅިއްޖެ. ޑޮލަރު މާރުކުރީ އެކަމަށް ހުއްދައޮތް ފަރާތަކުންބާ ؟؟؟ ކުއްވެރިވަނީ ނިޔަތް ގޯސްވީމަބާ؟؟؟ ނޫނީ ކުރާ ކަމަކުންބާ؟؟؟؟ އެމްޑީޕީގެ ތެދުވެރިކަން މިފަހަރު ފެންނާނެ... މިހާރު ކުޑަކޮށް ފެންނަންވެސް ފަށައިފި... މިސާލަކަށް ސަފާރީގެ ރޭޕްކޭސް...\nޔޫރޯ 2020 - ފްރާންސް އާއި ޖަރުމަން ބައްދަލުކުރި މެޗު


AFC Cup: South Asia zone Raajje gai\nއޭއެފްސީ ކަޕްގެ ކޮލިފިކޭޝަންގައި މާޒިޔާއިން ބެންގަލޫރު އެފްސީއާ ދެކޮޅަށް މިދިޔަ އަހަރު މާލޭގައި ކުޅުނު މެޗުގެތެރެއިން -- ފައިލް ފޮޓޯ\nއޭއެފްސީ ކަޕް، ގުރޫޕް ޑީ، ނުވަތަ ދެކުނު އޭޝިއާ ޒޯންގެ މެޗުތައް ހޯސްޓް ކުރުމުގެ ބިޑް، އޭއެފްސީން ރާއްޖެއަށް ދީފި އެވެ.\nކޮވިޑް-19 އާ ގުޅިގެން އޭއެފްސީ ކަޕް ސެންޓްރަލައިޒް ކުރުމުން، އޭއެފްސީ ކަޕް ބާއްވަން ރާއްޖެއިން ބިޑް ކާމިޔާބު ކުރި މިއީ ދެ ވަނަ ފަހަރެވެ. މިދިޔަ އަހަރު ބާއްވަން މަސައްކަތް ކުރި އޭއެފްސީ ކަޕްގެ ދެކުނު އޭޝިއާ ޒޯންގެ ބާކީ ހުރި މެޗުތައް ހޯސްޓް ކުރުމުގެ ފުރުސަތުވެސް އޭއެފްސީން ދިނީ ރާއްޖެ އަށެވެ. އެހެންނަމަވެސް އެހެން ގުރޫޕްތައް ހިމެނޭ ސަރަހައްދުގައި ކޮވިޑް ފެތުރުން އިންތިހާއަށް ބޮޑުވުމުން، އޭއެފްސީން ނިންމީ މިދިޔަ އަހަރުގެ މުބާރާތް ކެންސަލް ކުރުމަށެވެ.\nމީގެ ކުރިން އޭއެފްސީ ކަޕް އޮންނަނީ، ހޯމް އެންޑް އަވޭ ފޯމެޓަށެވެ. އެހެންނަމަވެސް، ކޮވިޑް-19 އާ ގުޅިގެން މުޅި އޭޝިއާ ގުޑައިގެން ދިޔަ އެވެ. ކުޅިވަރު ހަރަކާތްތަކަށް ކުރި ނޭދެވޭ އަސަރުން، ފުޓްބޯޅައަށް ސަލާމަތެއް ނުވެވުނެވެ. އޭއެފްސީއަށް މަޖުބޫރުވީ، އޭއެފްސީ ކުލަބު މުބާރާތެއްގައި މީގެ ކުރިން ނުބާއްވާ ފޯމެޓަށް މުބާރާތް ބަދަލު ކުރުމަށެވެ.\nއޭގެތެރެއިން، މުބާރާތުގެ ގުރޫޕް ސްޓޭޖުގައި ވާދަ ކުރާ ކޮންމެވެސް އެއް ކުލަބެއް ނިސްބަތްވާ ގައުމުގައި އެ ގުރޫޕެއްގެ މެޗުތައް ބާއްވާ ގޮތަށް ނިންމައި، ދެ ލެގްގެ ފޯމެޓްވެސް ތަންފީޒު ކުރުން މަޑުޖައްސާލި އެވެ. ގުރޫޕް ސްޓޭޖުގައި މިފަހަރު ކޮންމެ ޓީމެއް ކޮންމެ ޓީމެއް އަނެއް ޓީމާ ދެކޮޅަށް ކުޅޭނީ އެއްފަހަރު އެވެ.\nދެކުނު އޭޝިއާ ޒޯންގެ މެޗުތައް ރާއްޖޭގައި އޮންނާނީ މެއި މަހު 14 ން 20 އަށެވެ. މެޗުތައް ކުޅޭނީ ގައުމީ ފުޓްބޯޅަ ދަނޑުގަ އެވެ. އޭގެ ކުރިން އޭޕްރީލް މަހު، ކޮލިފިކޭޝަން ރައުންޑް އޮންނާނެ އެވެ. ކޮލިފިކޭޝަން ރައުންޑްގައި ރާއްޖޭގެ ކުލަބު އީގަލްސް ވާދަ ކުރާނީ، ބޫޓާންގެ ޗެމްޕިއަން ތިމްޕޫ ސިޓީ އާ ދެކޮޅަށެވެ. އެ މެޗުވެސް އޮންނާނީ މާލޭގަ އެވެ. އޭއެފްސީ ކަޕް 2017 ގެ ކޮލިފިކޭޝަންގައި ތިމްޕޫ އިން ވަނީ ވެލެންސިއާ އާ ދެކޮޅަށް މާލޭގައި ކުޅެފަ އެވެ.\nކޮވިޑްގެ އާ ވޭރިއަންޓްގެ އަސަރު މާލޭގައި ހަލުވި ކަމާއެކު ފެތުރެމުންދާތީ، އެޗްޕީއޭއިން ވަނީ، ކުޅިވަރުގެ ހުރިހާ ހަރަކާތެއް މަޑުޖައްސާލަން އަންގާފަ އެވެ. އެޗްޕީއޭ އިން މިދިޔަ އަހަރު އޮކްޓޯބަރު މަހު ހާއްސަ ހުއްދަ އެއް ދިން ގައުމީ ފެންވަރުގެ ފުޓްބޯޅައަށް ވެސް މި ކަމުން ސަލާމަތެއް ނުވެވުނެވެ. މިދިޔަ މަހު ލީގް މެދުކަނޑާލި ގޮތަށް އަދިވެސް ލީގް ފެށުމުގެ ހުއްދައެއް ނުދެ އެވެ. އެހެންނަމަވެސް އާދިއްތަ ދުވަހުން ފެށިގެން ކުލަބުތައް ޕްރެކްޓިސް ފެށުމުގެ ހުއްދަ އޭއެފްސީން ދިނުމުން، ކުލަބުތަކުން ވަނީ ޕްރެކްޓިސް ފަށާފަ އެވެ.\nއެފްއޭއެމް އޭއެފްސީ އޭއެފްސީ ކަޕް


Messi ge hinithunvumakee Barca ge emme bodu hiyy hamajehun: Valverde\nމެސީގެ ހިނިތުވުމަކީ ބާސާގެ އެންމެ ބޮޑު ހިތްހަމަޖެހުން\nރޭގެ މެޗުގައި ލަނޑު ޖެހުމަށް ފަހު މެސީ އުފާ ފާޅު ކުރަނީ ---\nކެޕްޓަން ލިއޮނަލް މެސީ ހިނިތުން ވެގެން ހުރުމަކީ، ބާސެލޯނާގެ އެންމެ ބޮޑު ހިތްހަމަ ޖެހުމުގެ ގޮތުގައި އެ ޓީމުގެ ކޯޗް އެރުނަސްޓޯ ވަލްވެރުޑޭ ސިފަ ކޮށްފި އެވެ.\nލަންޑަންގެ ވެމްބްލީ ސްޓޭޑިއަމްގައި، ރޭ ޗެމްޕިއަންސް ލީގްގައި، ޓޮޓެންހަމްއާ ދެކޮޅަށް ބާސާ މޮޅު ކޮށްދިނުމުގައި އެންމެ މުހިންމު ދައުރެއް އަދާ ކުރީ، މެސީ އެވެ. އޭނާ ވަނީ ޓޮޓެންހަމްގެ މައްޗަށް ބާސާއަށް ދެ ލަނޑުގެ ލީޑެއް ހޯދައިދީފަ އެވެ. މެސީ ކާމިޔާބު ކުރި ދެ ލަނޑާއެކު ބާސާއިން މެޗު ކާމިޔާބު ކުރީ 4-2 ންނެވެ.\nމެޗު ފެށިގެން ދެ ވަނަ މިނެޓްގައި، ފިލިޕޭ ކުޓީނިއޯ ވަނީ ބާސާއަށް ލީޑް ނަގާފަ އެވެ. އޭގެ ފަހުން 28 ވަނަ މިނެޓްގައި އީވާން ރެކިޓިޗް ބާސާއަށް ލީޑް ފުޅާ ކޮށްދިނެވެ. ދެ ވަނަ ހާފުގައި ނިކުމެ، ހެރީ ކޭން ވަނީ ޓޮޓެންހަމްއަށް ހިތްހަމަޖެހުން ހޯދައިދީފަ އެވެ. ނަމަވެސް އޭގެ ހަތަރު މިނެޓް ފަހުން މެސީ އަނެއްކާވެސް ބާސާ އަށް ލަނޑު ޖަހައިދީ ލީޑް ދެ ލަނޑަށް ފުޅާ ކުރި އެވެ. މެޗުގެ 66 ވަނަ މިނެޓްގައި އެރިކް ލަމޭލާ ޓޯޓެންހަމްގެ ދެ ވަނަ ލަނޑު ޖެހި އެވެ. މެޗުގެ 90 ވަނަ މިނެޓްގައި ލަނޑު ޖަހައި މެސީ ވަނީ އަނެއްކާވެސް ދެ ލަނޑުގެ ލީޑެއް ޓޮޓެންހަމްގެ މައްޗަށް ހޯދައިދީފަ އެވެ.\nސްޕެނިޝް ލީގްގައި، އެތުލެޓިކް ކުލަބާ ދެކޮޅަށް ކުޅުނު މެޗުގައި، މެސީ ބެންޗުން ފެށުމުން ވަލްވެރުޑޭއަށް ފާޑު ކިޔުން އަމާޒުވި އެވެ. އޭރުވެސް އޭނާ ބުނީ މެސީއަށް ރެސްޓް ދިނީ ޗެމްޕިއަންސް ލީގް މެޗަށް މެސީ ތައްޔާރު ކުރުމުގެ ގޮތުން ކަމަށެވެ.\n"ޕީއެސްވީ [އެއިންޑޯވަން] އާ ދެކޮޅަށް އޭނާ [މެސީ] ހެޓްރިކު ހެދި، މިރޭ [ރޭ] އަނެއްކާ ދެ ލަނޑު ޖަހައިފި، އޭނާ ހުރީ ވަރަށް ބޮޑަށް އުފަލުން،" ވަލްވެރުޑޭ ބުންޏެވެ. "އޭނާގެ ހިތްހަމަ ޖެހުމަކީ އަހަރެމެންނަށް ލިބޭ ހިތްހަމަ ޖެހުން."\nމެޗަށް ފަހު ވާހަކަ ދައްކަމުން މެސީ ބުނީ، ޗެމްޕިއަންސް ލީގްގެ އަހަމިއްޔަތުކަން ބާސާއިން ކުޑަ ނުކުރާނެ ކަމަށެވެ. އޭނާ ބުނީ ސެމްޕިއަންސް ލީގާއި ސްޕެނިޝް ލީގާއި ސްޕެނިޝް ކަޕަށްވެސް ބާސާއިން އިސްކަންދޭނީ އެއްވަރަކަށް ކަމަށެވެ.\nވަލްވެރުޑޭ ވަނީ މެޗުން، ބްރެޒިލްގެ ޒުވާން ތަރި އަރުތޫރު މެލޯއަށް ފުރުސަތު ދީފަ އެވެ. ވަލްވެރުޑޭ ބުނީ، މެޗު ކާމިޔާބު ކޮށްދިނުމުގައި އޭނާ މުހިންމު ދައުރެއް އަދާ ކުރި ކަމަށެވެ.\nއެ ގުރޫޕްގައި ހިމެނޭ އަނެއް ދެ ޓީމު ކަމަށްވާ، އިންޓަ އާއި ޕީއެސްވީ ކުޅުނު މެޗު އިންޓަ ކާމިޔާބު ކުރީ 2-1 ންނެވެ.\nޗެމްޕިއަންސް ލީގް މެސީ ބާސެލޯނާ